Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: rendjéről szóló 15/2000. (IV. 14.) PM—HM együttes rendeletben (a továbbiakban: a NATO okmányokról szóló
Paragraph Index: 875

(4) Az anyag-felhasználási kimutatás figyelembevételével az árunyilatkozatokon fel kell tüntetni az elszámolásra alkalmas vámeljárás alá vont végtermékben, aktív feldolgozásban vámkezelt vámáru mennyiségét, a gyártás során keletkezett veszteséget, továbbá a hulladék és a maradék mennyiségét. A leírt mennyiséget — több részletben történő kiszállítás esetén — mindig a korábban megállapított maradványból kell kivonni, és így kell az újabb maradványt megállapítani. A záradékban hivatkozni kell arra is, hogy a hulladék, melléktermék és a külföldre vissza nem szállított maradék belföldi forgalom számára való vámkezelése milyen azonosító szám alatt történt.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes